  Наталья Тетерина Гербер йӧскалык удмурт праздник пумен паськыт вӧлме: 28-тӥ пӧсьтолэзе со нырысьсэ Санкт-Петербургын ортчоз. Кызьы вераз ивортодэтъя «Удмуртия» агентстволы «Удмурт Кенеш» огазеяськонлэн Санкт-Петербургысь но Ленинград улосвылысь ёзэтэзлэн кивалтӥсез Татьяна Серебренникова, ужрад «Озеро Долгое» паркын 12 часысен 20 часозь мыноз. Праздник лулчеберетэз но улон-вылонэз возьматон но со сярысь веран понна ортчытӥське. Мон шуысал, удмурт калыклэн чеберез сярысь. Питерын туж ярато «Брангуртысь песянайёсты», нялтас вераса, ваньзы соосты туж возьмало! Татьяна Серебренникова, «Удмурт Кенеш» огазеяськонлэн Санкт-Петербургысь но Ленинград улосвылысь ёзэтэзлэн кивалтӥсезСолэн кылъёсызъя, Гербер Санкт-Петербургысь удмуртъёс кичӧлтэмен радъяське. Тодэ вайытом, Москваын Гербер туэ ньылетӥзэ ортчоз ни. 2017-тӥ арын Санкт-Петербургысь Йӧскалыкъёслэн юртсы Удмуртиысь Калыкъёслэн эшъяськон юртэнызы вачеужан сярысь тупанкылэз юнматӥз. Соослы бадӟым тау праздникез радъяны юрттэмзы понна, озьы ик Удмуртиысь йӧскалык политикая министрлы Лариса Бурановалы тау Татьяна Серебренникова, «Удмурт Кенеш» огазеяськонлэн Санкт-Петербургысь но Ленинград улосвылысь ёзэтэзлэн кивалтӥсезШулдыръяськон трос йӧслыко пӧрмоз. Творчествоя номеръёссэс Удмуртиысь, Санкт-Петербургысь, Москваысь, Башкортостанысь, Марий Элысь, Чувашиысь но мукет улосвылъёсысь артистъёс возьматозы. Празднике пыриськозы Санкт-Петербургысь но Москваысь йӧскалык огазеяськонъёслэн коллективъёссы, милям чуваш, пор, кавказ, казак эшъёсмы Татьяна Серебренникова, «Удмурт Кенеш» огазеяськонлэн Санкт-Петербургысь но Ленинград улосвылысь ёзэтэзлэн кивалтӥсезУйпал шоркарын улӥсьёс тыпыртонэз адӟозы но удмурт кырӟанъёсты кылозы. Асьме элькунысь Гербере «Брангуртысь песянайёс» мынозы, озьы ик Алнаш, Грак, Пичи Пурга, Дэбес ёросъёсысь ансамбльёс, Ижкарысь «Чильтэр» коллектив, Богдан Анфиногенов, «Эктоника» удмурт дискотека но мукетъёсыз. Лымшорысен паркын крезьгуръёс чузъяськозы, адӟытонъёс ужалозы, Удмуртиысь кибашлыос но Санкт-Петербургысь удмуртъёс мастер-классъёс ортчытозы. Куноос гурын пыжем пӧсь перепеч веръяны быгатозы. 1992-тӥ арысен Гербер Удмуртиысь огъяэлькун праздник луэ. Вашкала дыръя удмуртъёс сое тулыс бусы ужъёс бырем бере инвожолэн куинетӥ кӧснуналаз пусъё вал. Тегъёс: Лулчеберет Удмуртия Санкт-Петербург Гербер удмуртъёс праздникъёс  